Szalagkötésre buzdít az MSZP
A Story brékingelte a hírt.
Az MSZP arra biztatja az embereket, hogy kössenek a Szabadság hídra szalagot, amelyre felírhatják: miért vívnának szabadságharcot. Erről Ujhelyi István, az MSZP alelnöke, európai parlamenti képviselője és Tüttő Kata, az MSZP országos elnökségi tagja beszélt kedden Budapesten.

A Szabadság híd budai hídfőjénél tartott sajtótájékoztatón Ujhelyi István kezdeményezésüket azzal indokolta: az elmúlt négy évben Orbán Viktor miniszterelnök úgy tett, mintha forradalmár lenne, mégis a szabadság ellen harcolt. Mint mondta, a kormányfőnek nem az uniós intézmények ellen, hanem a munkanélküliség, a szegénység, az egészségügyi intézmények pusztulása ellen kellene harcolnia.

Tüttő Kata azt mondta, szeretnék, ha mindenki, aki tudatni akarja, miért is kell valójában szabadságharcot vívni, elmenne és szalagot kötne a hídra. A politikusok fehér szalagokat kötöttek a hídra, amelyeken a többi között a gyermekszegénység és a drága élelmiszerek elleni harcra hívták fel a figyelmet.
Belföld